open-index/open-wikipedia-markdown huggingface dataset:
Aosta

**Aosta** (fransk *Aoste*, frankoprovençalsk *Oustâ* eller *Aoûta*) er den største byen og hovedstaden i den autonome regionen Valle d'Aosta (Aostadalen) i de italienske Alpene. Byen ligger ikke langt fra inngangen til Mont Blanc-tunnelen, 110 km nordvest for Torino i Piemonte. Byen ligger ved sammenløpningen av elvene Buthier og Dora Baltea, der rutene *Store og Lille St. Bernard* krysser hverandre.

## Historie
Det har bodd mennesker i Aosta fra førhistorisk tid. Senere kom det keltisk-liguriske folket Salassi og bosatte seg i dalen. Romerne erobret området i år 25 f.Kr, og grunnla den romerske kolonien *Augusta Praetoria*, byen som senere skulle bli Aosta. Etter år 11 e.Kr ble Aosta hovedstad i den romerske provinsen *Alpes Graiae* ("de grå alper").

Etter Romerrikets fall, ble byen erobret av burgundere, østgotere og bysantinere. Lombardene annekterte så området til Kongeriket Italia, men ble fordrevet av Frankrike under Pipin den yngre. Under Karl den store ble byen viktig som post på ruten mellom Aachen og Italia, i dag kjent som Via Francigena. Etter 888 ble Aosta en del av det fornyede kongeriket Italia under Arduin av Ivrea og Berengar av Friuli.

På 900-tallet ble Aosta en del av kongeriket Burgund. Etter rikets fall i 1032, ble byen en del av landområdene til Umberto I Biancamano av Huset Savoia. Etter at grevskapet Savoia ble etablert med hovedstad i Chambery, fulgte Aosta Savoias historie, og siden i tillegg Kongedømmet Sardinia og forente Italia. Under Huset Savoia fikk Aosta en spesiell status som byen har beholdt etter at den nye italienske grunnloven ble vedtatt i 1948.

## Severdigheter
Noen av de viktigste monumentene i Aosta:
**Arco di Augusto* (Augustus triumfbue), reist i 35 f.Kr for å feire de romerske troppenes seier over de lokale salassene.
**Porta Praetoria* (Praetoriaporten), den østre byporten fra første århundre e.Kr. Porten er godt bevart, bortsett fra marmorkledningen.
**Teatro romano* (Det romerske teateret) som kunne romme opp til 4 000 tilskuere. Den 22 m høye søndre fasaden er bevart.
**La Cattedrale* (Aostakatedralen), oppført på 300-tallet og gjenoppført på 1000-tallet med et nytt overbygg dedisert til jomfru Maria. 
**[[Collegiata di Sant'Orso]]*, en romansk-gotisk kirke med et severdig kloster fra oldtiden.
**San Benin College*, oppført rundt 1000 av Benediktinerne. Dette er nå et utstillingsbygg.

Av de 20 tårnene på den romerske muren er følgende godt bevart:
**Torre del Lebbroso*, som har fått navnet etter en person med lepra som ble fengslet her på slutten av 1600-tallet.
**Tour Neuve*, fra 1200-tallet.
**Torre di Pailleron*.
**Torre di Bramafan*, fra 1000-tallet over en romersk bastion. Dette var residensen til hertugene av Savoia. Ordet *Bramafan* er provençalsk og betyr *«han som hyler av sult»*.
**Tour du Baillage*.
**Tour Fromage* (Ostetårnet).

## Referanser


## Eksterne lenker
* 
* ItalianVisits.com
Watney Cup

**Watney Cup**, formelt **Watney Mann Invitation Cup**, var en engelsk cupturnering i fotball som ble arrangert i årene 1970 til 1973.

Den ble gjennomført foran ligasesongen, og deltakerne var de lagene som hadde scoret flest mål i sin divisjon den foregående sesong. To lag fra hver av de fire divisjonene i The Football League deltok slik at det var åtte lag med i turneringen hvert år.

Turneringen ble organisert ved at to lag spilte en kamp der vinneren gikk videre til neste runde. Ved uavgjort resultat mellom lagene ble det ikke omkamp, men straffesparkkonkurranse. 

Dette var den første fotballturnering i verden der straffesparkkonkurranse ble brukt for å kåre en vinner, og den første gangen dette ble gjort var i semifinalen mellom Hull og Manchester United i 1970.

I motsetning til de fleste andre cupturneringer ble ikke finalen spilt på en nøytral bane, men på hjemmebanen til en av finalistene.

Navnet på turneringen skyldes at den ble sponset av det engelske bryggeriet Watney Mann.

## Resultat fra finalene i Watney Cup
Chad Campbell

**Chad Campbell** (født 31. mai 1974) er en amerikansk profesjonell golfspiller på PGA-touren.

Campbell er født i Texas og studerte ved University of Nevada, Las Vegas før han ble profesjonell i 1996. Frem til 2000 spilte han på NGA Hooters Tour, to nivåer under PGA-touren. Der vant han 13 turneringer og ledet pengelisten tre ganger. I 2001 flyttet han ett nivå opp, til buy.com Tour, der han vant tre turneringer og fikk spillerett til PGA-touren halvveis ut i sesongen.

Campbell har fire turneringsseire på PGA-touren; The Tour Championship i 2003, Bay Hill Inviational i 2004 og Bob Hope Chrysler Classic i 2006, og i 2007 Viking Classic. Han deltok på det amerikanske laget i Ryder Cup i 2004, 2006 og 2008.

## Eksterne lenker
*
Miami-Dade County

**Miami-Dade County** er et fylke sydøst i den amerikanske delstaten Florida. Fylket har 2&nbsp;253&nbsp;362 innbyggere (2000) og administrativt sete i Miami.

Dade County ble grunnlagt i 1836, oppkalt etter major Francis L. Dade, en soldat som ble drept under annen seminolekrig. Navnet ble endret til Miami-Dade 22. juli 1997 etter folkeavstemning.

Fylket har 34 kommuner, hvorav Miami er den største.

## Befolkningsutvikling

## Referanser


## Eksterne lenker
*
Strand (Sortland)

:*Denne artikkelen er om Strand i Sortland. Se også [[Strand (andre betydninger)]].*

**Strand** er et tettsted i Sortland kommune i Nordland. Tettstedet har  innbyggere per 1. januar , og ligger på Hinnøya, rett overfor Sortland på motsatt side av Sortlandssundet. 

Over sundet mellom Strand og Sortland går Sortlandsbrua. De to tettstedene Sortland og Strand fungerer i praksis som ett tettsted, en by. 

Sortlandsbrua er i dag en del av veiene riksvei 85 og fylkesvei 82. Riksvei 85 går fra Bognes/Lødingen via Strand til Sortland, mens fylkesvei 82 går fra Hadsel via Sortland og Strand til Andenes.  Før Sortlandsbrua ble bygd, gikk det ferge mellom Sortland og Strand. 

Strand har 3 boligfelt, kalt Strand 1, Strand 2 og Strand sentrum, en barneskole og en barnehage. Stedet er i dag i praksis en bydel i Sortland. Ny lokalbutikk åpnet i november 2008.

## Referanser
Qubit

En **qubit** er en kvantebit, fra engelsk *quantum bit*. Den klassiske, binære informasjonsenheten er en bit, som kan anta verdiene 0 eller 1. Dette er den grunnleggende informasjonsbæreren i enhver klassisk datamaskin. I en tenkt datamaskin basert på kvantemekaniske prinsipper, en kvantedatamaskin, erstattes denne med en qubit, som kan være en superposisjon mellom disse to.

I et kvantemekanisk system bestående av to tilstander (f.eks. fotonets polarisasjon eller atomære energinivåer) kan man tilegne den ene tilstanden |0\rangle og den andre |1\rangle. En generell qubit er da
: |\psi\rangle=\alpha|0\rangle+\beta|1\rangle
hvor \alpha og \beta er komplekse tall som oppfyller |\alpha|^2+|\beta|^2=1. Sannsynligheten for at qubiten måles til å være i tilstanden |0\rangle er da |\alpha|^2, og å være i tilstanden |1\rangle er |\beta|^2.
Humanistisk psykologi

**Humanistisk psykologi** bærer i seg verdier fra åndelige tradisjoner, den greske antikken og Europas renessanse. Menneskelige evner og egenskaper, som kjærlighet, selvbevissthet, selvråderett, personlig frihet, ondskap, grådighet og andre menneskelige tendenser og tilstander, moral, kunst, filosofi, litteratur, vitenskap, liv og død, er alle aktuelle og sentrale i humanistisk psykologi.

Abraham Maslow, Carl Rogers og Rollo May var blant foregangsskikkelser for den humanistiske bølgen i utviklingen av psykologien i USA og Europa i etterkrigsårene. Maslow utviklet en hierarkisk teori om hva som motiverer mennesker. Hans «behovspyramide» fastslo at når visse grunnleggende behov er sikret, kan mennesket bevege seg videre mot å virkeliggjøre høyere motivasjoner og kan realisere seg selv i videste forstand.

Rogers utviklet en person- eller klientorientert terapi, der grunnleggende menneskelige tendenser til selvrealisering kan uttrykkes i et terapeutisk forhold mellom klient og terapeut. For Rogers, var terapeutens ekthet og integritet (kongruens), ubetinget positiv tilnærmingsmåte og respekt samt en betydelig grad av empati avgjørende viktig for terapiens forløp.

Maslow og Rogers ble foregangsmenn for selvrealisering som et empirisk prinsipp og en etisk idé. Deres syn på menneskenaturen som grunnleggende god ble et hovedtema i det «menneskelige potensialet»-retningen, som ble kritisert av andre humanistiske psykologer som en mangelfull og lite differensiert modell for menneskelivet.

Rollo May står for de europeiske eksistensielle og fenomenologiske strømningene som ble framtredende innen humanistisk psykologi. May understreket det grunnleggende tragiske i menneskets tilværelse. Bøkene hans ga et langrekkende filosofisk perspektiv og en nødvendig innsikt i spørsmål som har å gjøre med ondskapens og lidelsens virkelighet, kreativitet, kunst og mytologi, og verdien av humaniora som psykologiske ressurser.

Humanistisk psykologi fortsatte å vokse og fikk stadig større betydning mot slutten av 1900-tallet. Dens innvirkning kan sees på særlig tre store områder: 1) Den bidro med et nytt verdisystem i arbeidet for å forstå menneskenaturen og den menneskelige tilstand. 2) Den utvidet horisonten for metoder som brukes i studiet av menneskelig atferd. 3) Den sørget for en mer rikholdig metodikk med nye, mer effektive metoder i utøvelsen av psykoterapi.
Bryne Mølle

**[[Bryne Mølle]]** er et minnesmerke og en kulturinstitusjon i sentrum av Bryne i Time kommune. Maling av korn til matmel er en virksomhet som har eksistert ved Bryneåna gjennom flere århundre. Det lå her to små kvernhus med tilhørende tørkeri. Datering på disse er vanskelig, men de har ligget her lenge.

I det tradisjonelle jordbruket på Jæren stod kvernhusene og senere møllene sentralt. Korndyrking var en viktig del av det tradisjonelle jordbruket i århundre før potetdyrkingen tok til.

Tidlig i 1870-årene ble kanalen utgravd og to nye, større kvernhus med to kverner i hvert ble bygd. I 1881 ble vannretten leid ut til en engelskmann i Stavanger som forlenget Mølledammen og bygde den første Bryne Mølle. Møllen skiftet eiere flere ganger frem til den i 1917 ble overtatt av L. Bellesen. Han bygde den nåværende Mølledammen som er en viktig del av den idag eksisterende parken i Bryne sentrum. L. Bellesen satte også inn et eget kraftverk i mølla.

I 1922 kjøpte Felleskjøpet Rogaland hele anlegget. Bygningen brant ned i 1928 og dagens møllebygning ble bygget i 1929. Bryne Mølle brukes idag som en kulturbygning f.eks. til konserter og utstillinger.  I andre etasje utstilles arbeider av kunstneren Andreas Bøe.

## Bilder
Fil:Mølledammen Bryne.jpg|Mølledammen i Bryne sentrum.
Fil:Mølledammen Bryne2.jpg
Fil:Mølledammen Bryne3.jpg
Fil:Mølledammen Bryne4.jpg


## Eksterne lenker
*
Oslo Byaksjon

**Oslo Byaksjon** var en norsk aksjon ledet av Erling Fossen. 

Aksjonen var den politiske grenen av det tverrpolitiske nettverket Oslo Byforum, og hadde et program. Den stilte for første gang liste under kommunestyrevalget i 2003, fikk  stemmer (0,5%) og ingen representanter.

Byaksjonen stilte for andre og siste gang lister til bystyret og til bydelene i Oslo ved kommunestyrevalget 2007. Fossen var listetopp på kommunelista og byrådslederkandidat. Resultatet ble  stemmer (0,5%).

## Referanser
Informasjonssamfunn

Et **informasjonssamfunn** er når skaping, distribuering og behandling av informasjon er en viktig økonomisk og kulturell aktivitet i samfunnet.  Kunnskapsøkonomien er det økonomiske motstykket.

Samfunnet vi er på vei inn i kalles informasjonssamfunnet fordi tollmurer faller, nye markeder åpner seg og mer avansert teknologi blir tatt i bruk. Kombinasjon av ny teknologi, datamaskiner og en stadig friere verdenshandel vil spille stor rolle i utviklingen i tiden som kommer. Nasjonale grenser får mindre betydning og flere bedrifter vil ha hele verden som sitt marked. Globaliseringsprosessen har gjort store forandringer for folk i både u- og i-land.

## Se også
*Massemedier
*Informasjonsteknologi
*Kommunikasjon
*Medieimperialisme

## Eksterne lenker
* Temaside hos Statistisk sentralbyrå
La Jolla

**La Jolla**  (engelsk uttale /ləˈhɔɪ.ə/; spansk: [la ˈxoʎa]) er et feriested i San Diego i den amerikanske delstaten California. Navnet er sannsynligvis en omskrivning fra spansk «*la joya*», «juvelen» (stedet kalles ofte «Juvelen ved havet»).
Hovden

**Hovden** kan vise til:

## Steder
*Hovden i Vesterålen i Bø kommune i Nordland
*Hovden (Setesdal) i Bykle kommune i Agder
*Hovden (Flora), øy i Kinn kommune i Vestland
*Ørsta/Volda lufthamn, Hovden
*Bykle sjøflyplass, Hovden
*Hovden, et løypeområde i Oppdal skisenter i Trøndelag

## Personer
*Anders Hovden, norsk forfatter og prest
*Kjell Hovden, norsk politiker (NKP)
*Rolf Hovden, norsk sportskommentator
Wilhelmine Mimi Johnson

**Wilhelmine Mimi Johnson**, også kjent som «Mimi Johnson», (1890–1980) var en norsk geolog.  Hun var ferdig utdannet bergkandidat fra Universitetet i Oslo allerede i 1912. Som landets første kvinnelige geolog arbeidet hun i flere år nært med både W.C. Brøgger og V.M. Goldschmidt. Hun var ansatt ved Norges geologiske undersøkelse og var blant annet en av de første som tok bilder i gruvene på Kongsberg. I 1917 ble Johnson konservator ved Geologisk musum på Tøyen.

I 1930 brøt hun med geologien. Hun startet på legestudier og hadde egen legepraksis på Lillestrøm fra 1940 til 1975. 

Hun var datter av sakfører Sam Johnson og ble i 1920 gift med kjøpmann Eivind Høst. De ble skilt i 1924.

## Referanser


## Eksterne lenker
* Geologiens førstedame (UIO, 2010)
Djupfjorden (Sortland)

: *Denne artikkelen er om Djupfjorden i Sortland. For andre steder med samme navn, se [[Djupfjord]].*
**Djupfjorden** (nordsamisk: **) er en fjord på vestsiden av Hinnøya i Sortland kommune i Nordland. Den har innløp fra Sortlandsundet mellom Moldvikneset i sør og Børsneset i nord, og strekker seg rundt tre kilometer mot sørøst inn til Djupfjordbotn.

Riksvei 822 krysser Djupfjorden på Djupfjordstraumen bru. Brua ble åpnet i 1983. Før brua og veien fra Sigerfjord ble bygd, gikk det ferge mellom Djupfjorden og Sortland.

Innerst i Djupfjorden ligger kraftverket Djupfjord I, som får vann i rør og tunnel fra vann lenger oppe. I dag går en skogsbilvei fra riksveien til kraftstasjonen i fjordbotnen. På nordøstsida av fjorden ligger Strielva kraftverk.

Ved Djupfjorden finnes et område med furu-skog. Ellers i kommunen finnes naturlig furuskog bare i Forfjorddalen og Roksøydalen, lenger nord på Hinnøya.

## Referanser
Djupfjord

**Djupfjorden** er navnet på flere fjorder i Norge:

*Djupfjorden (Moskenes) &ndash; en fjord i Moskenes kommune i Nordland.
*Djupfjorden (Sortland) &ndash; en fjord i Sortland kommune i Nordland.
*Djupfjorden (Vågan) &ndash; en fjord i Vågan kommune i Nordland.
*Djupfjorden &ndash; en liten arm av Elvefjorden i Bodø kommune i Nordland.
Østkronsanger

**Østkronsanger** (*Phylloscopus coronatus*) er en liten, grålig fugl i sangerfamilien.

## Eksterne lenker
*
NFL

**NFL** kan vise til:

* National Football League
* National Football League (Irland)
* Nordwestdeutsche Football Liga
* Norsk Folkeminnelag
* Norsk Folkemusikklag
* Norges Fjordhestlag
* Norsk Forbund for Lokal-TV
COROT-teleskopet

**COROT-teleskopet** (formelt **COROT space telescope**) er et europeisk romteleskop.

COROT-teleskopet, utstyrt med et «4-CCD wide-field camera», vil etter planen bli skutt opp i 2006, for en ferd på minst 2,5&nbsp;år. Prosjektet vil bli ledet av CNES, i samarbeid med flere franske laboratorier og partnerland i Europa og Brasil. ESA sin involvering i prosjektet plasserer COROT i rammeverket for letingen etter beboelige planeter. Spesielt så åpner COROT døren for fremtidige romsonder som ESA's planlagte Darwin-ferd.  

## Mål
COROT tilhører PROTEUS-programmet og har to vitenskapelige mål:  
* Deteksjon og studier av vibrasjoner i stjerner
* Leting etter ekstra-solære planeter, da spesifikt etter «telluriske» planeter som Jorden, Venus og Mars. 

## Oppdagelser
I mai 2007 ble det offentliggjort at COROT hadde oppdaget en ny exoplanet. Den nye planeten fikk navnet «Corot-exo-1b», og ligger 1500 lysår unna Jorden. Den nye planeten skal være 1.3 ganger så massiv som Jupiter.

## Referanser


## Eksterne lenker
* Corot sin hjemmeside
* ESA om Corot
Hestedalsvatnet

**Hestedalsvatnet** er en innsjø i kommunen Gloppen i Vestland. Det kalles også *Storevatnet*, og på vestsiden, noe høyere i terrenget, ligger et mindre vatn som kalles *Litlevatnet*. Hestedalsvatnet har utløp til Storelva, som munner ut ved Hestenesøyra.

Hestedalen er et lite trafikkert område og er godt egnet til familie- og trimturer. Hestedalsvatnet ligger en kort gåtur fra Sandsstøylen i Gloppen kommune. Fisken er av fin kvalitet, det blir fisket ut med garn for å holde fiskebestanden i sjakk. Båt og garn ligger fritt tilgjengelig for den som vil benytte seg av det. Man trenger ikke fiskekort for å fiske i Hestedalsvatnet.

## Referanser




## Eksterne lenker
* Mer informasjon om Hestedalsvatnet
Amerikagråmåke

**Amerikagråmåke** (*Larus smithsonianus*) ikke bare ligner gråmåken, men kan være gråmåke. Ungene har imidlertid en mørkere fjærdrakt. Status som egen art er uavklart, og mange regner denne måka som et taxon (*L. argentatus smithsonianus*) under gråmåka.

## Kilder
* American Herring Gull i Avibase 

## Eksterne lenker
*
Furusanger

**Furusanger** (*Phylloscopus orientalis*) er en liten, grå sanger. Den er vanskelig å skille fra andre nærstående arter på utseende, men skiller seg ut ved sin sang. Arten er registrert i Norge.

## Eksterne lenker
*
Doktrine

En **doktrine** (fra latin) er en læresetning eller lære:

* Innen religion er en doktrine læresetninger (dogmer) praktisert av en kirke.

* I utenrikspolitikk er doktrine en samling aksiomer som er et fundament for en stats utenrikspolitikk. Doktrine viser her til en konsistent samling handlinger utført av nasjonen. Ofte har doktriner i denne sammenhengen blitt oppkalt etter opphavspersonen; eksempler er Monroe-doktrinen, Truman-doktrinen og Brezjnev-doktrinen.

* Militært sett er doktrine en etablert prosedyre for å håndtere en kompleks militæroperasjon. Et eksempel er taktisk doktrine, som innebærer hva slags manøver som utføres av hva slags soldater, og med hva slags våpen som den fremgangsmåten som i utgangspunktet utføres i et angrep. Eksempler på militær doktrine er skyttergravskrig fra første verdenskrig og *[[mutually assured destruction]]* fra den kalde krigen.

## Se også
* Trosbekjennelse
* Manifest
* Militærdoktrine
* Doktriner: 
** Monroe-doktrinen
** Wilson-doktrinen
** Truman-doktrinen
**Hallstein-doktrinen
**Gerasimovdoktrinen
**Nixon-doktrinen
**Bresjnev-doktrinen
** Bush-doktrinen
: og flere
* Indoktrinering
Gulbeingråmåke

**Gulbeinmåke** (*Larus michahellis*) er en fugl. Arten har tidligere vært klassifisert som en underart av gråmåke, og ligner på gråmåker både i størrelse og utseende, bortsett fra at gulbeinmåka har gule føtter, i motsetning til gråmåka som vanligvis har rosafargete føtter. Gulbeinmåke lever hovedsakelig nær kysten av Middelhavet i Sør-Europa og Nordvest-Afrika, men også langs Atlanterhavskysten i Vest-Europa inkludert Kanariøyene, Madeira og Azorene.

## Se også
*Omissus

## Kilder
* Yellow-legged Gull i Avibase 

## Eksterne lenker
*
Kaspimåke

**Kaspimåke** (*Larus cachinnans*) er en måkefugl. Kaspimåke har tidligere blitt klassifisert som en underart av gråmåke.

## Eksterne lenker
*
Tykknebbsanger

**Tykknebbsanger** (vitenskapelig navn *Acrocephalus aedon*) er en fugl i sangerfamilien. Disse fuglene kjennetegnes ved deres tykke nebb. 

## Eksterne lenker
*
Tartarsanger

**Tartarsanger** (*Iduna caligata*) er en fugl. De legger 3-4 egg i et rede i en busk eller annen vegetasjon. Som de fleste sangere er de insektetere.

Det norske navnet på denne fuglearten var tidligere *dvergspottesanger*.

## Eksterne lenker
*
Mestersanger

**Mestersanger** (*Sylvia crassirostris*) er en trekkfugl i sangerfamilien (Sylviidae). Arten inngår i slekten *[[Sylvia]]*, som ellers teller 30 arter. Arten hekker langs den nordlige bredden av Middelhavet, fra Italia og østover til Sentral-Asia, mens den overvintrer i Nordøst-Afrika, sørøst på den arabiske halvøy og østover til det indiske kontinentet.

## Referanser




## Eksterne lenker
*
Niland

**Niland** (*Alopochen aegyptiacus*) er en monotypisk art i slekten *[[Alopochen]]*, som dessuten inkluderer to relativt nylig utdødde arter. Slekten inngår i tribuset gravender og gravgjess (Tadornini), som består av ender (Anatinae) og inngår i andefamilien (Anatidae). Arten er egentlig endemisk for Afrika sør for Sahara, men den har også blitt introdusert til flere land i Europa, spesielt Storbritannia, Frankrike, Belgia, Nederland og Tyskland. Derfra har arten spredt seg videre til mange andre land, blant annet Norge.

## Biologi
Niland er en stor gåselignende fugl som typisk måler , veier omkring , og har en vingespenn på cirka . Arten har et gåselignende nebb og  ei fjærdrakt som er hovedsakelig trefarget hvit, gråbeige og sort. Rundt øyene har den store karakteristiske sorte felt og en sort strek som renner fram til nebbroten og kanter den inn.

I hekkeperioden er niland dominerende og aggressiv mot andre arter. En frykter derfor at den kan fortrenge andre fugler som sothøne og ender.

## Inndeling
Inndelingen følger HBW Alive og er i henhold til Carboneras (2018). Norske navn på arter følger Norsk navnekomité for fugl og er i henhold til Syvertsen *et al.* (2008, 2017). Eventuelle benevnelser i parentes er kun midlertidige beskrivelser, i påvente av et offisielt navn på arten.

* Anseriformes, andefugler
** Anatidae, andefamilien
*** Dendrocygninae, plystreender
*** Oxyurinae, skarvender
*** Anserinae, svaner og gjess
*** Anatinae, ender
**** Mergini, fiskender
**** Tadornini, gravender og gravgjess (16 arter)
******[[amazongås|Neochen]]*, amazongås (monotypisk)
******[[Chloephaga]]*, (typiske gravgjess) (5 arter)
***** *[[beltegravand|Radjah]]*, beltegravand (monotypisk)
******[[Alopochen]]* (3 arter)
****** *[[niland|A. aegyptiaca]]*, niland (monotypisk)
****** *[[Alopochen mauritiana|A. mauritiana]]*, (mauritiusand, mauritiusgås), (monotypisk, utdødd)
****** *[[Alopochen kervazoi|A. kervazoi]]*, (réunionand, réuniongås), (monotypisk, utdødd)
******[[Tadorna]]*, (typiske gravender) (6 arter)
**** Cairinini, skogender (11 arter)
**** Hymenolaimini (monotypisk)
**** Merganettini (monotypisk)
**** Aythyini, dykkender
**** Anatini, grasender

## Referanser




## Eksterne lenker
*
Kanadalo

**Kanadalo** (*Pluvialis dominica*) er en fugl i lofamilien.

## Inndeling
Inndelingen følger Birds of the World. Norske populærnavn følger Artsdatabanken.

* Charadriiformes, vade-, måse- og alkefugler
** Charadriidae, lofamilien
*** Charadriinae, loer
**** *[[Pluvialis]]*
***** *[[tundralo|P. squatarola]]*, tundralo (monotypisk)
***** *[[heilo|P. apricaria]]*, heilo
***** *[[kanadalo|P. dominica]]*, kanadalo (monotypisk)
***** *[[sibirlo|P. fulva]]*, sibirlo (monotypisk)

## Referanser




## Eksterne lenker
*
Hvitstrupespurv

**Hvitstrupespurv** (vitenskapelig navn *Zonotrichia albicollis*) er en fugl.

## Ernæring
Hvitstrupespurv spiser frø, insekter og bær.

## Utbredelse
Arten finnes eller er observert i USA, Canada, Mexico, Puerto Rico, Saint Pierre og Miquelon, Aruba, Bonaire, Sint Eustatius, Saba, Curaçao, Danmark, Gibraltar, Island, Sint Maarten (nederlandsk del) og Storbritannia.

## Referanser


## Eksterne lenker
*
Resultat- og effektmål

**Resultatmål** (også kalt kun **mål**) beskriver hva et prosjekt eller tiltak skal oppnå og er knyttet til prosjektets resultater og leveranser.
 
**Effektmålene** (også kalt **formål**) beskriver hvorfor prosjektet er etablert, og beskriver ofte en ønsket fremtidig situasjon som skal oppnås ved å gjennomføre prosjektet (målsetting).

Tenkemåten skal gjøre det lettere å planlegge større og eller langsiktige prosesser, der en gjerne deler disse opp i mindre deler, med egne **delmål**. Ofte vil slike prosesser lettes ved at det arbeides parallelt, men slik at delprosessene samles etterhvert for å oppnå hovedmålsettingen.
Rubinstrupe

**Rubinstrupe** (*Calliope calliope*) er en fugl i fluesnapperfamilien. Fluesnapperfamilien er delt inn i to subgrupper. Egentlige fluesnappere og Saxicolinae, som tidligere var benevnt som småtroster, som bla steinskvett og nattergaler.

Rubinstrupe er påtruffet to ganger i Norge. Begge funn er fra Utsira Første funn er en hunn som gikk tilfeldig i mistnett i Merkeskogen den 6. oktober 2005. Andre funn utgjøres også av en hunn på samme sted den 1. november 2008. Begge funn er godkjent som spontant opptredene individer i Norsk sjeldenhetskomité for fugl.

Fine utvokste hanner med rubinfarget strupe blir fanget inn i overvintringsområdet syd i Kina og solgt på marked som kjærlighetsfugl.

## Referanser


## Eksterne lenker
*
Philidors forsvar

**Philidors forsvar** er en sjakkåpning som tradisjonelt defineres av åpningstrekkene 1.e4 e5 2.Sf3 d6. I den senere tid har trekkrekkefølgen 1.e4 d6 2.d4 Sf6 3.Sc3 e5 blitt mer populær. Åpningen er oppkalt etter den franske sjakkspilleren og komponisten François-André Danican Philidor som spilte på 1700-tallet.

Åpningen regnes som et ganske solid forsvar, men er langt mindre populært enn 2...Sc6 (det vanligste) og 2...Sf6 (russisk). Ved å spille ...d6 har svart oppnådd en dekning på e5 og befridd løperen på c8, men den på f8 blir sperret inne.

Hvits vanligste svar er 3.d4, ellers kan svart oppnå tilfredsstillende motspill med ...f5. Svart spiller nå gjerne det solide 3...exd4 eller 3...Sd7. Philidors opprinnelige ide var det mer aggressive 3...f5, men dette anses som svært risikabelt. Det naturlige 3...Lg4, er tvilsomt etter 4.dxe5 Lxf3 (4...dxe5 5.Dxd8+ Kxd8 6.Sxe5 taper en bonde, men 4...Sd7 gir svart en viss kompensasjon for bonden) 5.Dxf3 dxe5 6.Lc4 da hvit har et stort utviklingsforsprang samt løperparet.

Det er svært få stormestere som spiller Philidor ofte. Etienne Bacrot og Liviu-Dieter Nisipeanu har spilt åpningen av og til

## Litteratur
* Michael Goeller: «Philidor Defense Bibliography», *Kenilworth Chess Club*,  7. mai 2007
* «PHILIDOR'S DEFENCE», ChessOps
MECE

**[[Gjensidig utelukkende]] og [[kollektivt uttømmende hendelser|kollektivt uttømmende]]** (engelsk: *mutually exclusive and collectively exhaustive*, **MECE**) er et prinsipp for organisering av informasjon. MECE-prinsippet er hentet fra McKinsey. Hvis informasjon kan bli ordnet slik at den er fullt dekkende (uten "gap")  og ikke overlappende på alle nivåer i hierarkiet er den MECE.

Eksempel på en MECE gruppering er en sortering av en gruppe etter fødselsår. Alle har bare ett fødselsår, og alle aktuelle fødselsår vil bli representert. Derimot er en gruppering av personer etter utdanning ikke MECE, fordi noen har mer enn en utdanning, mens enkelte ikke har utdanning. En slik sortering vil da føre til både overlapp og "gap" slik at sorteringen ikke vil representere gruppen.
Kentaurer

**Kentaurer** er objekter som kretser langt fra Solen, som regel i bane mellom Jupiter og Neptun. 

IAU har gitt denne typen objekter navnet **kentaurer**. Kentaurenes baner er svært ustabile, og objektene er høyst sannsynlig Kuiper-legemer som er "flyktninger" fra Kuiper-beltet. Deres endelige skjebne er ennå ikke klar. Noen av disse viser kometaktivitet (dvs bildene indikerer at legemet har en diffus koma). Den største av Kentaurene er 2060 Chiron, som har en diameter på omtrent 170 km – 20 ganger større enn Halleys komet, og ble oppdaget allerede 18. oktober 1977. 

## Eksterne lenker
* 
* 
*  MPCs liste over Kentaurer
Gutten som kappåt med trollet (dukkefilm)

***Gutten som kappåt med trollet*** er en norsk animert (dokkefilm) eventyrfilm fra 1967 regissert av Ivo Caprino. Manus er også ved Caprino og er basert på Asbjørnsen og Moes variant av folkeeventyret *[[Askeladden som kappåt med trollet]]*. 

Innledningen begynner som realfilm, der eventyrsamleren Peter Christen Asbjørnsen har satt seg ved ett av bordene på et vertshus i Christiania. Talg-Petter, spilt av Claes Gill, er imidlertid i sentrum for handlingen. Talg-Petter, som alltid er lysten på dram, får tilbud om en gratis dram av de andre hvis han forteller et eventyr, men først må han spise talglyset på bordet (derav navnet talg-Petter). Han tar utfordringen og deretter følger fortellingen om «gutten som kappåt med trollet» og filmen slår over i animasjon. 

## Medvirkende

### Rolleliste
* Peter Christen Asbjørnsen – spilt av Harald Heide-Steen
* Talg-Petter – spilt av Claes Gill
* Bonden – spilt av Henki Kolstad
* Skjenkedamen- spilt av Else Heiberg
* Egil Hjorth-Jenssen – mann rundt bordet
* Finn Mehlum – mann rundt bordet
* Johan Tømmerbakk – mann rundt bordet
* Leif Wolfberg – mann rundt bordet
* Roy Bjørnstad – mann rundt bordet
*Toralv Maurstad - Askeladden (stemme)
*Rolf Just Nilsen - andre stemmer

### Andre
* Animasjonsassistent: Remo Caprino
* Manus dukkefilm: Ivo Caprino
* Manus liveaction: Sigbjørn Hølmebakk
* Foto liveaction: Finn Bergan
* Foto dukkefilm: Ivo Caprino
* Musikk: Christian Hartmann
* Dukker: Ingeborg Gude
* Drakter: Gerd Leegaard
* Kulisser: Tore Nergaard
* Lyd: Roger Arnhoff Lydstudio
* Regi og produksjon: Ivo Caprino
* Spesialeffekter: Bjarne Sandemose

## Se også
* Askeladden

## Eksterne lenker
* 
* Presentasjon på Caprino.no
Pizzagjengen

***Pizzagjengen*** (orig:*Two Guys, a Girl and a Pizza Place*) er en amerikansk komiserie som gikk på ABC fra 1998 til 2001. Serien handlet om ungkarene Peter «Pete» Dunville (Richard Ruccolo) og Micheal «Berg» Bergen (Ryan Reynolds), som arbeidet på den lokale pizzasjappa, samt venninnen deres Sharon Carter (Traylor Howard), som arbeidet for et kjemikaliefirma hun egentlig hatet. Handlingen foregikk i Boston i USA. Andre sentrale karakterer var Bill (eieren av pizzasjappa), Melissa (dama til Pete) og Mr. Bauer, som alltid drømte at han var i en film.

I Norge ble serien vist på TV 2 fra 1999. Den ble sendt i reprise på TV 2 Zebra og senere på TV 2 Humor.

På engelsk het serien «Two Guys, a Girl and a Pizza Place» som kom av at det var to gutter og en jente i hovedrollene. Seriens navn ble senere endret til«Two Guys and a Girl». I de første sesongene av Pizzagjengen, fant handlingen sted på den lokale pizzasjappa hvor samtlige jobbet. Men i de senere sesongene hadde ikke handlingen noe med pizzasjappa å gjøre. 

## Roller

## Referanser


## Eksterne lenker
*
Joey Cheek

**William Joseph «Joey» Cheek** (født 22. juni 1979 i Greensboro, Nord-Carolina) er en amerikansk tidligere skøyteløper. Han er spesialist på sprint- og mellomdistanser.

Cheek fikk sitt internasjonale gjennombrudd under OL 2002 i Salt Lake City, der han tok bronse på  meter og var 0,08 sekunder for sent ute til å ta medalje på  meter.

I 2003 tok han bronse på  og  meter under VM enkeltdistanser i Berlin. Begge distansene ble vunnet av nederlenderen Erben Wennemars.

I 2005 kom Cheek for første gang på seierspallen i et sprint-VM, igjen bak Wennemars. 22. januar 2006 kunne Cheek endelig stå øverst på seierspallen etter et internasjonalt mesterskap &ndash; han ble sprintverdensmester i Heerenveen, foran Dmitrij Dorofejev (Russland) og Jan Bos (Nederland). 

Under OL 2006 i Torino vant han gull på 500 meter, igjen foran russeren Dorofejev. På  meter tok han sølv bak landsmannen Shani Davis. På pressekonferansen etter seieren på 500 m fortalte Cheek at han ville gi premiepengene til Right To Play, en humanitær organisasjon ledet av den norske OL-mesteren Johann Olav Koss. Premiepengene fra de to medaljeløpene var totalt USD , og han utfordret også sine sponsorer til å sponse Right To Play.

## Personlige rekorder

## Referanser




## Eksterne lenker
* 
*  Joey Cheek på www.ISU.html.infostradasports.com
*  Joey Cheek på Jakub Majerski's Speedskating database (Adelskalender distanser og sammenlagt)
* 
* 
*  Speedskating Hall of Fame – Speed Skaters : Joey Cheek på *The National Speedskating Museum and Hall of Fame*, Besøkt 22. juli 2016.
Blockland

***Blockland*** er et flerspiller-videospill som er lagd med Torque Game Engine hvor man kan bygge hva som helst med LEGO-brikker på en online server. Spillere lager enorme LEGObygninger, kjøretøy eller lignende.Konstruksjonene kan lagres og åpnes igjen senere. Spillet ble vist på The Screen Savers 11. februar 2005, noe som ga mange flere spillere på kort tid.

26. februar 2005 ble det offentliggjort at Blockland vil bli solgt på GarageGames. Dette vil si at nye versjoner ikke vil være gratis, men de vil blant annet inneholde flere brikker. Demoen som er gitt ut vil det uansett fremdeles gå an å spille.

## Spillmodifisering

Kildekoden til selve spillet er lett tilgjengelig, og kan bli forandret med bare tekstkoder. Dette har fått mange av spillerne til å modifisere spillet på forskjellige måter og gjøre dem nedlastbare. Disse modifikasjonene varierer fra små skript som kan brukes til å lage enkle bygninger, til komplette modifikasjoner av hele spillet med nye brikker, ansikter, baner og lignende.

Flere store modifikasjoner til spillet er lagd og lagt ut, disse modifikasjonene inneholder blant annet sikkerhetsmodifikasjoner, brikker, baner, våpen og kjøretøy.

Eksempler på noen av modifikasjonene som er tilgjengelige:

* All-in-One Reloaded (AiO-R)
* Block Land Mods (BLM)
* Return to Blockland (RTB)

## Referanser


## Eksterne lenker
* 
*  Blocklands offisielle forum
Di 4

**Di 4** er et dieselelektrisk lokomotiv som siden 2016 eies av Norske tog, og siden 8. juni 2020 brukes av SJ Norge til å trekke personvogner på Bane NOR SFs uelektrifiserte baner. De brukes kun på Nordlandsbanen da de andre strekningene, som Rørosbanen og Raumabanen, betjenes av motorvogner som type 92, type 93 og det bimodale type 76. Tidligere var lokomotivet brukt av NSB, og senere Vy, inntil SJ Norge overtok persontrafikken på Nordlandsbanen 8. juni 2020.

Di 4 er teknisk sett identisk med DSB ME, men har noen forskjeller (bl.a. lavere toppfart, 140 mot 175&nbsp;km/t) på grunn av nasjonale forhold. Det har også flere likheter med lokomotivet El 17 fra samme produsent, med blant annet skrå front samt flere felleskomponenter.

Fem Di 4-lokomotiv ble bygget og levert av Henschel i 1980 og ble satt i drift ett år senere. Det var meningen at Di 6-lokomotivene skulle overta, men disse lokomotivene ble en fiasko og ble returnert til leverandør. Etter at det statlige foretaket Norges Statsbaner (NSB) ble delt opp i én passasjeravdeling og en godsavdeling, ble alle Di 4-lokomotivene holdt samlet i den ene avdelingen. Noen år senere var Di 4 NSBs eneste diesellokomotivtype med unntak av foretakets skiftelokomotiver. De fem lokomotivene av typen Di 4 er nummerert 4.651 til 4.655.

Di 4.653 trakk toget som sporet av nord for Bjerka stasjon på Nordlandsbanen i oktober 2024. Lokomotivet er besluttet utrangert.

## Referanser


## Eksterne lenker
* 
* Di 4  – NJK Materielldatabasen
* Di 4 – Jernbane.net
Jord og jern

***Jord og Jern*** er Rolf Jacobsens første diktsamling, og ble utgitt i 1933. Den blir av mange regnet som den første modernistiske diktsamlingen i Norge.

"Rulle rundt – (og rundt)" er et av mange dikt der han prøver å få fram aspekter av samfunnet. Diktet har en skarp, og sarkastisk tone.
Grete Haagenrud

**Grete Sofie Haagenrud** (født **Bugge**; 1938–2026) var en norsk lærer, barnebokforfatter og lokalpolitiker. Hun mottok Kulturdepartementets debutantpris for boken *Sofie og Kathrine* (1991), og i 2006 ble hun tildelt Teskjekjerringprisen for 2005 for sitt samlede forfatterskap.

Hun ble født i Vardø i Finnmark og flyttet sammen med familien til Vadsø som toåring. Familien ble tvangsevakuert fra Finnmark høsten 1944, men flyttet til Kirkenes etter andre verdenskrigs slutt. Hun var videre bosatt i Namsos og Steinkjer og fra 1996 på Røros.

Hun debuterte i 1991 med den første av fem erindringsbøker om barndom i Finnmark og på flukt under andre verdenskrig. De fem *Sofie og Kathrine*-bøkene ble svært populære, ikke minst gjennom forfatterens egne opplesninger, som er sendt i *[[Barnetimen for de minste]]* i NRK og utgitt av Lydbokforlaget.

I perioden 2002–2005 ga hun ut en serie på tre bøker om førskolebarna Johanne og Lyder.

Haagenrud ble tildelt Teskjekjerringprisen for 2005 for sitt forfatterskap. Juryens begrunnelse gikk blant annet ut på at hun tok «parti for de små og utsatte i samfunnet, men [puslet] ikke omkring dem for å skape offermedlidenhet».

På Røros var hun leder for Røros Litteraturlag og Litteraturfest Røros fra laget ble stiftet og festivalen ble etablert i 2007.

## ''Sofie og Kathrine''
*Sofie og Kathrine*-bøkene følger to små søstre gjennom krigen i Norge. Fortellingene skildrer krigens hverdag, og at selv ikke en stor krig kan sette en stopper for alle lekene og drømmene de hadde. Sofie, Kathrine og familien blir tvangsflyttet fra hjemmet sitt i Vadsø, og ender etterhvert opp i Lillesand. Her lever de det første fredsåret før de får lov å flytte tilbake igjen til Vadsø, som ikke er den samme byen som før.

## Politikk
Haagenrud var politisk aktiv for Høyre. Hun var blant annet leder i Namsos Høyrekvinner 1968–1969, og sto på liste for Nord-Trøndelag Høyre ved stortingsvalget 1981.

## Bibliografi
* 1991: *Sofie og Kathrine*
* 1992: *Sofie og Kathrine 2 – Ritsj, ratsj, fillibom-bom-bom*
* 1993: *Sofie og Kathrine 3 – Med humørdrops i bagasjen*
* 1994: *Sofie og Kathrine 4 – Tre ord på snei. Glem meg ei*
* 1995: *Sofie og Kathrine 5 – Det gror i brent jord*
* 2002: *Johanne og Lyder – Det skumle brevet*
* 2003: *Johanne og Lyder – Et forrykende uvær*
* 2004: *Johanne og Lyder går til filmen*
* 2012: *Astrid og krigen*

## Priser
* 1991: Kulturdepartementets debutantpris
* 1995: Nominert til Brageprisen
* 1998: IBBY Honour List
* 2005: Teskjekjerringprisen

## Referanser


## Eksterne lenker
* 
*  Grete Haagenrud i Forfatterkatalogen hos Norsk Forfattersentrum
*
Jim Wallace

**James Robert Wallace** (1954–2026) var en britisk advokat og politiker som var leder av de skotske Liberaldemokratene, første Deputy First Minister i Skottland og fungerende førsteminister i Skottland i kortere perioder i henholdsvis oktober 2000 og november 2001. 

## Liv og virke
Han ble født 25. august 1954 i Annan i regionen Dumfries and Galloway i Skottland.

Han representerte valgkretsen Orknøyene i det skotske parlamentet fra 1999 til 2007, samt valgkretsen Orknøyene og Shetland i det britiske underhuset fra 1983 til 2001. Han ble adlet som baron Wallace av Tankerness høsten 2007 og ble dermed medlem av overhuset, hvor han fra 2013 ledet Liberaldemokratenes gruppe.

Han døde den 29. januar 2026 etter problemer forårsaket av en operasjon, 71 år gammel.

## Referanser


## Eksterne lenker
* 
* 
* Jim Wallace MSP offisiell hjemmeside
* Jim Wallace MSP offisiell biografi på hjemmesiden til det skotske parlamentet
* Jim Wallace MSP profil på hjemmesiden til de skotske liberaldemokratene
Orkney Islands Council

**Orkney Islands Council** (OIC) er det lokale regionsrådet for den skotske øygruppen Orknøyene. OIC ble opprettet i 1974 og har i dag 1800 ansatte og er øygruppens største arbeidsgiver. OIC har 21 folkevalgte, 13 kommer fra Mainlands 13 valgdistrikter. De øvrige åtte kommer fra de øvrige øyene.  

## Sammensetning

## Eksterne lenker
* Orkney Islands Councils offisielle hjemmeside
Ruberth Morán

**Dickson Ruberth Morán Puleo** er en fotballspiller fra Venezuela som i 2006 gikk til Odd Grenland. Han klarte imidlertid ikke å spille seg inn på laget, og etter et halvt år ble kontrakten annullert. En medvirkende grunn til dette var også at Morán, i motsetning til hva han forespeilet klubben, ikke fikk italiensk pass, og dermed ikke kunne spille på laget så lenge to andre  ikke-EU/EØS-spillere spilte. Morán har 62 landskamper og 15 mål for , hvorav to i VM-kvalifisering mot , noe som skaffet ham heltestatus i hjemlandet.

## Referanser


## Eksterne lenker
*
Papirdragen

***Papirdragen*** er en norsk animert kortfilm fra 1963 regissert av Ivo Caprino. Den var rettet mot barn og var en oppdragsfilm om UNICEFs arbeid og ble vist over hele verden på 1960-tallet. Egil Monn-Iversen komponerte musikken, Odd Børretzen skrev manus, mens Ingse Gude skapte alle de 30 dukkene sammen med sin elev Ingeborg Isdahl.

Filmen regnes som teknisk vellykket og fikk mye ros da den kom. Samtidig møtte den motforestillinger for å være naivistisk i framstillingen. Filmen var imidlertid tidstypisk i sin avspeiling av datidens bistandsarbeid.

Den hadde premiere på Scala kino den 18. juni 1964. Den ble vist på norsk TV i 1969.

## Produksjonsstab
* Produksjon og regi: Ivo Caprino
* Effekter: Remo Caprino, Truls Olsen
* Idé og opplegg: Odd Børretzen
* Laboratorium: AB Film-Teknik
* Lyd: Roger Arnhoff Lydstudio
* Modeller: Ingeborg Gude
* Modeller assistent: Ingeborg Isdahl
* Musikk: Egil Monn-Iversen
* Forteller: Liv Dommersnes
* I samarbeid med: UNICEF
* Spesielle effekter: Bjarne Sandemose

## Referanser


## Eksterne lenker
*
Prodrive

**Prodrive** er et selskap beliggende i Banbury, England som bygger biler og deltar i motorsport. Selskapet designer, konstruerer og kjører biler for selskaper og lag som Subaru, Aston Martin og British American Racing (BAR). I tillegg til selskapets base i England har det også aktivitet i blant annet Tyskland, Detroit og California i USA, Thailand og Australia.

## Historie
Prodrive ble stiftet i 1984 av Ian Parry og David Richards, som nå er styreformann i selskapet. Selskapet ble først involvert i motorsport gjennom rallykjøring for Porsche, MG og BMW, med varierende resultater. I 1987 utvidet det til andre motorsportsgrener, blant annet British Touring Car Championship, og vant serien i 1988, 1989, 1990 og 1991 med en BMW M3. Siden da har Prodrive også vært involvert med Alfa Romeo, Honda og Ford.

I 1990 inngikk Prodrive et langvarig samarbeid med Subaru og driver Subarus aktiviteter innen rally. Dette har resultert i 3 fabrikkseire og 3 sjåførseire i World Rally Championship.

I 1999 kjøpte APAX 49% av aksjene i Prodrive.
## Eksterne lenker
*
Subaru Technica International

**Subaru Technica International** (**STI**) er Subarus motorsport-divisjon. STI spesialiserer seg på videreutvikling av en rekke kjøretøy til bruk i rally, som for eksempel World Rally Championship (WRC). STI ble stiftet av Subaru i 1988 for å promotere identiteten til selskapet.

Subaru Impreza WRX er også laget i en spesiell STI-versjon, med høyere ytelser enn den ordinære modellen. STI står også for utvikling og produksjon av oppgraderte deler, for det meste understellsrelatert, til andre Subaru-modeller.

I 2006 ble navnet STi endret til det mer brukervennlige STI.
## Eksterne lenker
*
Pinocchio-papirene

***Pinnochio-papirene*** er en roman av den norske forfatteren Tor Åge Bringsværd, utgitt i 1978.

Romanen kan sees som en skrekkroman, fortalt med en kriminallitterær struktur. Den norske folkloristen *Jonas Rafn* drar til Budapest for å møte sin kollega *Vargas*. Vargas er nettopp ferdig om en avhandling om en folklorist, men Vargas forsvinner, og er trolig drept. Jonas Rafn blir både mistenkt for mordet og starter sin egen ukonvensjonelle etterforskning.

Innvevet i denne fortellingen flettes tekster som angivelig er skrevet av den forsvunne Vargas; en av disse tekstene er Pinocchios selvbiografi, en versjon som i de fleste henseende avviker fra Carlo Collodis roman med samme navn. Et annet tema i romanen er «den gale vitenskapsmannen».

Romanen blir, sammen med de etterfølgende romanene Minotauros og Ker Shus noen ganger oppfattet som en trilogi.

## Referanser
Fylkesvei 457

**Fylkesvei 457** (**Fv457**) går mellom Voie og Flekkerøya i Kristiansand.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

## Eksterne lenker
* Vegvesenets vegkart 
*
LimeWire

**LimeWire** var en gratis peer-to-peer-klient for Gnutella-nettverket, og hadde åpen kildekode. Programmet lot brukere dele filer over Gnutella-protokollen. LimeWire var dessuten den første peer-to-peer-klienten som støttet overføringer mellom to datamaskiner beskyttet av brannmur. Programmet ble lansert 3. mai 2000.

Limewire ble stengt med umiddelbar virkning 28. oktober 2010 etter en beslutning av en amerikansk domstol. Dommeren Kimba Wood ga selskapet et pålegg som tvang LimeWire å hindre "søking, nedlasting, opplasting og all funksjonalitet" av programvaren sin.

LimeWire ble skrevet i Java, og kunne dermed kjøre på hvilken som helst datamaskin med Java Virtual Machine installert. Installasjonsprogrammet til LimeWire finnes dessuten i flere versjoner for Microsoft Windows, Mac OS X og Linux.

## Referanser


## Eksterne lenker
*
Holloway fengsel

**HM Prison Holloway** er et kvinnefengsel i Islington, London. Det ligger i enden av Parkhurst Road, et navn som forvirrende nok deles med Parkhust fengsel. *Holloway Castle* er et vanlig kallenavn på fengselet. 

Det ble åpnet i 1852 som et blandet fengsel, men på grunn av det økte kravet til plass for kvinnelige fanger ble det gjort om til et rent kvinnefengsel i 1903. 

I det 20. århundre ble det utført fem henrettelser i Holloway. Den mest kjente av de dødsdømte var Ruth Ellis, som den 13. juli 1955 ble den siste kvinne som ble hengt i Storbritannia. 

Fengselet ble ombygget i 1970-årene, og er fortsatt i bruk. Pr. 2005 var det plass til 485 fanger. 

## Kjente fanger

* Emily Davison, suffragett
* Constance Markievicz, suffragette
* Hanna Sheehy-Skeffington, suffragette
* Diana Mitford, sir Oswald Moseleys kone, internert under andre verdenskrig
* Ruth Ellis, dødsdømt for mord
* Myra Hindley, seriemorder
* Françoise Dior, mordbranndømt nynazist
* Maxine Carr, dømt for mord
Dina (artist)

**Caroline Dina Lillan Kongerud**, kjent som bare **Dina** (født 1. august 1985), er en norsk sanger fra Bekkelaget i Oslo. Hun har blitt kjent som popartist, men har studert klassisk sang med operasanger Kristin Theisen og ved Barratt Due musikkinstitutt.

Dina ble oppdaget av Tribe Records og debuterte med singelen «Bli hos meg», som kom ut 7. april 2003 og var den første trance-singelen med norsk tekst. «Bli hos meg» er en norsk versjon av boybandet JTL's hit «Just Say Goodbye» fra 2001/2002. Hun fulgte opp med blant annet «For evig min» og «Besatt», og i 2005 kom «Hvis» og «En sommernatts drøm». Debutalbumet hennes, **, kom ut 3. november 2003.

Dina var vinteren 2006 en av deltakerne i dansekonkurransen *[[Skal vi danse (TV-program)|Skal vi danse]]* på TV 2. Den siste utgivelsen hennes var en singel med en svensk og engelsk versjon av «Bli hos meg», kalt henholdsvis «Bli hos mig» og «Say Goodbye».

Hun jobbet fra 2013 som rådgiver for Bolig- og bygningsavdelingen av Kommunal- og moderniseringsdepartementet, og slapp i 2016 en ny versjon av «Bli Hos Meg». I dag er hun avdelingsdirektør i Direktoratet for Byggkvalitet.

## Referanser


## Eksterne lenker
* 
* 
*